CELEX: 32015R1403
Language: sk
Date: 2015-08-18 00:00:00
Title: Vykonávacie nariadenie Komisie (EÚ) 2015/1403 z 18. augusta 2015, ktorým sa v prípade jedného vyvážajúceho výrobcu odvoláva prijatie záväzku podľa vykonávacieho rozhodnutia 2013/707/EÚ, ktorým sa potvrdzuje prijatie záväzku ponúknutého v súvislosti s antidumpingovým konaním a antisubvenčným konaním, ktoré sa týkajú dovozu fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na obdobie uplatňovania konečných opatrení

19.8.2015   
            
            
               SK
            
            
               Úradný vestník Európskej únie
            
            
               L 218/1
            
         VYKONÁVACIE NARIADENIE KOMISIE (EÚ) 2015/1403
   z 18. augusta 2015,
   ktorým sa v prípade jedného vyvážajúceho výrobcu odvoláva prijatie záväzku podľa vykonávacieho rozhodnutia 2013/707/EÚ, ktorým sa potvrdzuje prijatie záväzku ponúknutého v súvislosti s antidumpingovým konaním a antisubvenčným konaním, ktoré sa týkajú dovozu fotovoltických modulov na báze kryštalického kremíka a hlavných komponentov (t. j. článkov) s pôvodom v Čínskej ľudovej republike alebo odosielaných z Čínskej ľudovej republiky na obdobie uplatňovania konečných opatrení
   EURÓPSKA KOMISIA,
   so zreteľom na Zmluvu o fungovaní Európskej únie (ďalej len„zmluva“),
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné antidumpingové nariadenie“), a najmä na jeho článok 8,
   so zreteľom na nariadenie Rady (ES) č. 597/2009 z 11. júna 2009 o ochrane pred subvencovanými dovozmi z krajín, ktoré nie sú členmi Európskeho spoločenstva (2) (ďalej len „základné antisubvenčné nariadenie“), a najmä na jeho článok 13,
   informujúc týmto členské štáty,
   keďže:
   A.   ZÁVÄZOK A INÉ EXISTUJÚCE OPATRENIA
   
   
               (1)
            
            
               Nariadením (EÚ) č. 513/2013 (3) Európska komisia (ďalej len „Komisia“) uložila predbežné antidumpingové clo na dovoz fotovoltických modulov na báze kryštalického kremíka (ďalej len „moduly“) a hlavných komponentov (t. j. článkov a doštičiek) s pôvodom v Čínskej ľudovej republike alebo odosielaných z Čínskej ľudovej republiky (ďalej len „ČĽR“) do Európskej únie (ďalej len „Únia“).
            
         
               (2)
            
            
               Skupina vyvážajúcich výrobcov splnomocnila Čínsku obchodnú komoru pre dovoz a vývoz strojov a elektronických výrobkov (ďalej len „CCCME“), aby v ich mene predložila Komisii cenový záväzok, čo CCCME aj urobila. Z podmienok daného cenového záväzku jasne vyplýva, že ho tvorí súbor individuálnych cenových záväzkov jednotlivých vyvážajúcich výrobcov, ktorý z praktických dôvodov koordinuje CCCME.
            
         
               (3)
            
            
               Rozhodnutím 2013/423/EÚ (4) Komisia prijala uvedený cenový záväzok, pokiaľ ide o predbežné antidumpingové clo. Nariadením (EÚ) č. 748/2013 (5) Komisia zmenila nariadenie (EÚ) č. 513/2013 s cieľom zaviesť technické zmeny potrebné v dôsledku prijatia záväzku, pokiaľ ide o predbežné antidumpingové clo.
            
         
               (4)
            
            
               Vykonávacím nariadením (EÚ) č. 1238/2013 (6) Rada uložila konečné antidumpingové clo na dovoz modulov a článkov s pôvodom v ČĽR alebo odosielaných z ČĽR (ďalej len „dotknuté výrobky“) do Únie. Vykonávacím nariadením (EÚ) č. 1239/2013 (7) Rada zároveň uložila konečné vyrovnávacie clo na dovoz dotknutého výrobku do Únie.
            
         
               (5)
            
            
               Po tom, ako skupina vyvážajúcich výrobcov (ďalej len „vyvážajúci výrobcovia“) spolu s CCCME oznámili zmenené znenie cenového záväzku, Komisia vykonávacím rozhodnutím 2013/707/EÚ (8) potvrdila prijatie zmeneného cenového záväzku (ďalej len „záväzok“) na obdobie uplatňovania konečných opatrení. V prílohe k uvedenému rozhodnutiu je uvedený zoznam vyvážajúcich výrobcov, ktorých záväzok bol prijatý, a tento zoznam zahŕňa ZNSHINE PV-TECH CO. LTD. spolu s prepojenou spoločnosťou v Európskej únii, na ktoré sa spoločne vzťahuje doplnkový kód TARIC B923 (ďalej len „ZNSHINE“).
            
         
               (6)
            
            
               Vykonávacím rozhodnutím 2014/657/EÚ (9) Komisia prijala návrh skupiny vyvážajúcich výrobcov spolu s CCCME, ktorý sa týkal objasnení ohľadom plnenia záväzku v súvislosti s dotknutým výrobkom, na ktorý sa vzťahuje záväzok, t. j. modulmi a článkami s pôvodom v ČĽR alebo odosielanými z ČĽR, v súčasnosti patriacimi pod číselné znaky KN ex 8541 40 90 (kódy TARIC 8541409021, 8541409029, 8541409031 a 8541409039), vyrábanými vyvážajúcimi výrobcami (ďalej len „výrobok, na ktorý sa vzťahuje záväzok“). Antidumpingové a vyrovnávacie clo uvedené v odôvodnení 4 spolu so záväzkom sa spoločne uvádzajú ako „opatrenia“.
            
         
               (7)
            
            
               Vykonávacím nariadením (EÚ) 2015/866 (10) Komisia odvolala prijatie záväzku pre troch vyvážajúcich výrobcov.
            
         B.   PODMIENKY ZÁVÄZKU
   
   
               (8)
            
            
               Vyvážajúci výrobcovia súhlasili okrem iného s tým, že v medziach zodpovedajúcej ročnej úrovne dovozu do Únie (ďalej len „ročná úroveň“) stanovenej v záväzku nebudú predávať výrobok, na ktorý sa vzťahuje záväzok, prvému nezávislému zákazníkovi v Únii pod určitú minimálnu dovoznú cenu (ďalej len „MDC“). Okrem toho sa vyvážajúci výrobcovia zaviazali zabezpečiť, aby sa na všetky predaje v medziach ročnej úrovne vzťahovala obchodná faktúra vydaná príslušným vyvážajúcim výrobcom a osvedčenie o vývoznom záväzku vydané CCCME, ktoré bude obsahovať informácie uvedené v záväzku.
            
         
               (9)
            
            
               V rámci záväzku sa takisto prostredníctvom neúplného zoznamu stanovuje, čo predstavuje jeho porušenie. Uvedený zoznam obsahuje:
               
                           —
                        
                        
                           poskytovanie zavádzajúcich vyhlásení týkajúcich sa pôvodu dotknutého výrobku,
                        
                     
                           —
                        
                        
                           zmenu štruktúry obchodu, ktorý smeruje do Únie, keď neexistuje dostatočná náležitá príčina ani ekonomické odôvodnenie iné než je uloženie opatrení.
                        
                     Vyvážajúci výrobca je zodpovedný za porušenie spôsobené ktoroukoľvek z jeho prepojených strán, ktoré sú vymedzené v záväzku.
            
         
               (10)
            
            
               Na základe záväzku sú vyvážajúci výrobcovia takisto povinní poskytnúť Komisii raz za štvrťrok podrobné informácie o celom svojom predaji a ďalšom predaji na vývoz do Únie (ďalej len „štvrťročné správy“). Z toho vyplýva, že údaje predložené v týchto štvrťročných správach musia byť úplné a správne a oznámené transakcie musia byť v plnej miere v súlade s podmienkami záväzku.
            
         
               (11)
            
            
               Na účely zabezpečenia súladu so záväzkom sa vyvážajúci výrobcovia takisto zaviazali poskytnúť všetky informácie, ktoré Komisia považuje za nevyhnutné.
            
         C.   MONITOROVANIE VYVÁŽAJÚCICH VÝROBCOV
   
   
               (12)
            
            
               Pri monitorovaní dodržiavania záväzku Komisia overila informácie, ktoré predložili vyvážajúci výrobcovia a ktoré boli relevantné vzhľadom na záväzok. Komisia takisto požiadala členské štáty o pomoc na základe článku 8 ods. 9 a článku 14 ods. 7 základného antidumpingového nariadenia, ako aj článku 13 ods. 9 a článku 24 ods. 7 základného antisubvenčného nariadenia.
            
         
               (13)
            
            
               V zisteniach uvedených v odôvodneniach 14 až 17 sa riešia problémy odhalené v súvislosti so spoločnosťou ZNSHINE, pre ktoré je Komisia povinná odvolať prijatie záväzku tohto vyvážajúceho výrobcu.
            
         D.   DÔVODY NA ODVOLANIE PRIJATIA ZÁVÄZKU
   
   
               (14)
            
            
               Colné orgány v dvoch členských štátoch požiadali o zaplatenie antidumpingových a vyrovnávacích ciel pri určitom počte dovozných transakcií solárnych modulov. Solárne moduly boli pôvodne deklarované s iným než čínskym pôvodom, a preto nepodliehali opatreniam. Colné orgány však zistili, že solárne moduly vyrobila spoločnosť ZNSHINE a boli odoslané do Únie cez tretiu krajinu.
            
         
               (15)
            
            
               Na základe informácií, ktoré má Komisia k dispozícii, spoločnosti zapojené do týchto činností boli prepojené strany spoločnosti ZNSHINE. Spoločnosť ZNSHINE preto porušila podmienky uvedené v odôvodnení 9.
            
         
               (16)
            
            
               Komisia tiež zistila, že spoločnosť ZNSHINE uvádzala vo svojich štvrťročných správach zavádzajúce informácie týkajúce sa dátumu, a to pri značnom počte obchodných faktúr počas dlhšieho časového obdobia. Správny dátum faktúry je nevyhnutný na stanovenie, či sa dodržiava MDC, ktorá podlieha pravidelnému mechanizmu úpravy. Komisia na základe informácií predložených spoločnosťou ZNSHINE zistila, že obchodná faktúra predložená na colné vybavenie do Únie bola vo vyššie v uvedených prípadoch vystavená v iný deň než deň použitý na získanie osvedčenia o vývoznom záväzku vydaného CCCME. V prípade dotknutých faktúr bol medzi týmito dátumami výrazný časový odstup. Spoločnosť ZNSHINE tvrdila, že rozdiel medzi dátumami faktúr je spôsobený technickou chybou, ktorú spôsobili neskúsení pracovníci. Takéto odôvodnenie nemôže Komisia prijať.
            
         
               (17)
            
            
               Komisia analyzovala dôsledky tejto nedôslednosti v štvrťročných správach spoločnosti ZNSHINE a dospela k záveru, že uvedená spoločnosť porušila oznamovaciu povinnosť vyplývajúcu zo záväzku.
            
         E.   POSÚDENIE USKUTOČNITEĽNOSTI UPLATŇOVANIA CELKOVÉHO ZÁVÄZKU
   
   
               (18)
            
            
               V záväzku sa stanovuje, že porušenie zo strany jednotlivého vyvážajúceho výrobcu nemá automaticky za následok odvolanie prijatia záväzku pre všetkých vyvážajúcich výrobcov. V takom prípade Komisia posúdi vplyv daného porušenia na uplatniteľnosť záväzku s účinkom pre všetkých vyvážajúcich výrobcov a CCCME.
            
         
               (19)
            
            
               Komisia v súlade s tým posúdila vplyv porušovania zo strany spoločnosti ZNSHINE na uplatniteľnosť záväzku s účinnosťou pre všetkých vyvážajúcich výrobcov a CCCME.
            
         
               (20)
            
            
               Zodpovednosť za tieto porušenia nesie výhradne dotknutý vyvážajúci výrobca; monitorovaním sa nezistili žiadne systematické porušovania zo strany väčšiny vyvážajúcich výrobcov ani CCCME.
            
         
               (21)
            
            
               Komisia preto dospela k záveru, že celkové fungovanie záväzku nie je ohrozené a že neexistujú dôvody na odvolanie prijatia záväzku v prípade všetkých vyvážajúcich výrobcov a CCCME.
            
         F.   PÍSOMNÉ PODANIA A VYPOČUTIA
   
   
               (22)
            
            
               Zainteresované strany dostali podľa článku 8 ods. 9 základného antidumpingového nariadenia a článku 13 ods. 9 základného antisubvenčného nariadenia príležitosť byť vypočutí a predložiť pripomienky. Spoločnosť ZNSHINE a jedna zainteresovaná strana predložili pripomienky.
            
         i)   Pripomienky zo strany spoločnosti ZNSHINE
   
   
               (23)
            
            
               Spoločnosť ZNSHINE tvrdila, že jedna zo spoločností podieľajúca sa na činnostiach uvedených v odôvodneniach 14 a 15 nie je jej prepojenou stranou, keďže je len zákazníkom uvedenej spoločnosti v tretej krajine. Dostupné informácie, ktoré Komisia uviedla, opisujú obchodný vzťah spoločnosti ZNSHINE s uvedeným zákazníkom. Tento obchodný vzťah však nie je nijakým spôsobom právne uznaný. Okrem toho spoločnosť ZNSHINE tvrdila, že nemôže kontrolovať, komu uvedený zákazník predá výrobky.
            
         
               (24)
            
            
               Komisia tieto tvrdenia odmieta, pretože spoločnosť ZNSHINE nepredložila žiadne dôkazy na podporu týchto tvrdení, napríklad informácie o vlastníctve svojho údajného zákazníka, ktoré by vyvrátili dostupné informácie podľa odôvodnenia 15. Okrem toho, aj keby uvedená spoločnosť bola nezávislým zákazníkom, quod non, spoločnosť ZNSHINE neprijala žiadne opatrenia, aby sa zabránilo predaju modulov do Únie zo strany uvedeného zákazníka, tým by porušila iné ustanovenie záväzku.
            
         
               (25)
            
            
               Spoločnosť ZNSHINE takisto tvrdila, že Komisia neposkytla dostatočné informácie o totožnosti dovozcu Únie. Preto sa spoločnosť ZNSHINE nemohla vyjadriť k vecnej správnosti. Spoločnosť ZNSHINE takisto tvrdila, že dovozcu Únie nemožno považovať za jej prepojenú stranu, pokiaľ spoločnosť ZNSHINE nie je predstaviteľom alebo riaditeľom spoločnosti dovozcu Únie alebo naopak. Tretia strana, ktorá je predstaviteľom alebo riaditeľom oboch spoločností, nemôže túto podmienku zmeniť.
            
         
               (26)
            
            
               Komisia uvedené tvrdenie zamieta. Po prvé, Komisia nemôže zverejniť totožnosť dovozcu Únie z dôvodu zachovania dôvernosti. Po druhé, v súlade so zavedenou praxou Komisie (11) sa článok 143 ods. 1 písm. a) nariadenia Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (12) (ďalej len „IPCCC“), ktorý je základom na vymedzenie prepojených strán v záväzku, vykladá ako zahŕňajúci aj situácie, keď dve právnické osoby majú spoločných predstaviteľov alebo riaditeľov. Toto je aktuálna situácia. Okrem toho patrí uvedená situácia aj do pôsobnosti článku 143 ods. 1 písm. f) IPCCC. Pojem „kontrolované“ uvedený v tomto ustanovení znamená, že sa tretia osoba považuje za osobu kontrolujúcu druhú osobu, ak je právne alebo funkčne v postavení túto druhú osobu obmedzovať alebo riadiť. Tento výklad vyplýva zo znenia vysvetľujúcej poznámky k článku 15 dohody o uplatňovaní článku VII Všeobecnej dohody o clách a obchode 1994 (dohoda o colnej hodnote), ktorá je základom na vymedzenie prepojených strán v článku 143 ods. 1 IPCCC. Vzhľadom na úroveň zapojenia spoločného predstaviteľa alebo riaditeľa v uvedených spoločnostiach je zrejmé, že táto osoba je právne alebo funkčne v postavení dve dotknuté spoločnosti obmedzovať alebo riadiť.
            
         
               (27)
            
            
               Spoločnosť ZNSHINE takisto tvrdila, že pri konzultácii s Komisiou týkajúcej sa zistenia chýb vo vykazovaní konala v súlade s podmienkami záväzku. Tieto chyby boli spôsobené neskúsenosťou pracovníkov konajúcich v dobrej viere, ktorú holandské súdne orgány potvrdili. Okrem toho spoločnosť ZNSHINE tvrdila, že chyba vo vykazovaní neviedla k porušeniu MDC.
            
         
               (28)
            
            
               Komisia uvedené tvrdenia odmieta. Po prvé, spoločnosť ZNSHINE citovala z rozsudku jednu vetu, Komisii však neposkytla celý rozsudok. Po druhé, Komisia poskytla informácie o oznamovacích povinnostiach pri viacerých príležitostiach, vrátane obdobia, v ktorom sa vyskytla chyba vo vykazovaní. Spoločnosť ZNSHINE sa obrátila na Komisiu až vtedy, keď problém odhalili vnútroštátne colné orgány. Napokon, tvrdenie, že chyba vo vykazovaní neviedla k porušeniu MDC nie je relevantné z hľadiska posúdenia týkajúceho sa porušenia oznamovacej povinnosti.
            
         
               (29)
            
            
               Komisia preto trvá na tom, aby sa posúdilo porušenie záväzku spoločnosti ZNSHINE. V skutočnosti spoločnosť ZNSHINE nespochybnila, že preložené solárne moduly nevyrobila sama.
            
         ii)   Pripomienky druhej zainteresovanej strany
   
   
               (30)
            
            
               Jedna zainteresovaná strana požadovala, aby pre uvedenú spoločnosť malo odvolanie spätnú účinnosť, pretože porušenia záväzku, ktorom bola spoločnosť ZNSHINE zapojená, boli vážne. Zainteresovaná strana ďalej požadovala, aby sa uvedené odvolanie so spätnou účinnosťou uplatnilo na podobné prípady v budúcnosti.
            
         
               (31)
            
            
               Zainteresovaná strana dospela k záveru, že vnútroštátne colné orgány vyšetrovali spoločnosť ZNSHINE a zadržali značné množstvá nepravdivo deklarovaného dovozu. Okrem toho, podľa ich názoru celková výška ciel, ktorých zaplateniu sa vyhli uvedení traja vyvážajúci výrobcovia, ktorým Komisia odvolala záväzok (13), ako aj spoločnosť ZNSHINE, predstavuje niekoľko stoviek miliónov eur, čo odôvodňuje uplatnenie odvolania so spätnou účinnosťou.
            
         
               (32)
            
            
               Komisia túto žiadosť zamietla, keďže pre takéto odvolanie so spätnou účinnosťou neexistuje žiaden právny základ. Vnútroštátne colné orgány okrem toho požadovali zaplatenie antidumpingových a vyrovnávacích ciel za uvedené transakcie, takže odvolanie so spätnou účinnosťou nie je potrebné. Komisia tiež poukazuje na to, že zainteresovaná strana vo svojom podaní uviedla nepodložené predpoklady. Komisia takisto odmieta tvrdenie zainteresovanej strany o údajnej výške ciel, ktorých zaplateniu sa vyhlo, ako neodôvodnené tvrdenie.
            
         G.   ODVOLANIE PRIJATIA ZÁVÄZKU A ULOŽENIE KONEČNÝCH CIEL
   
   
               (33)
            
            
               Preto Komisia v súlade s článkom 8 ods. 7 a 9 základného antidumpingového nariadenia, článkom 13 ods. 7 a 9 základného antisubvenčného nariadenia a takisto v súlade s podmienkami záväzku dospela k záveru, že prijatie záväzku spoločnosti ZNSHINE sa musí odvolať.
            
         
               (34)
            
            
               V súlade s tým sa podľa článku 8 ods. 9 základného antidumpingového nariadenia a článku 13 ods. 9 základného antisubvenčného nariadenia konečné antidumpingové clo uložené článkom 1 vykonávacieho nariadenia (EÚ) č. 1238/2013 a konečné vyrovnávacie clo uložené článkom 1 vykonávacieho nariadenia (EÚ) č. 1239/2013 automaticky uplatňujú na dovoz dotknutého výrobku s pôvodom v ČĽR alebo odosielaného z ČĽR a vyrábaného spoločnosťou ZNSHINE (doplnkový kód TARIC: B923), a to odo dňa nadobudnutia účinnosti tohto nariadenia.
            
         
               (35)
            
            
               V tabuľke v prílohe k tomuto nariadeniu sa pre informáciu uvádza zoznam vyvážajúcich výrobcov, v súvislosti s ktorými nie je dotknuté prijatie záväzku vykonávacím rozhodnutím 2014/657/EÚ,
            
         PRIJALA TOTO NARIADENIE:
   Článok 1
   Prijatie záväzku týkajúceho sa spoločnosti ZNSHINE PV-TECH CO. LTD. spolu s prepojenou spoločnosťou v Európskej únii, na ktoré sa spoločne vzťahuje doplnkový kód TARIC B923 sa týmto odvoláva.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. augusta 2015
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 343, 22.12.2009, s. 51.
   
      (2)  Ú. v. EÚ L 188, 18.7.2009, s. 93.
   
      (3)  Ú. v. EÚ L 152, 5.6.2013, s. 5.
   
      (4)  Ú. v. EÚ L 209, 3.8.2013, s. 26.
   
      (5)  Ú. v. EÚ L 209, 3.8.2013, s. 1.
   
      (6)  Ú. v. EÚ L 325, 5.12.2013, s. 1.
   
      (7)  Ú. v. EÚ L 325, 5.12.2013, s. 66.
   
      (8)  Ú. v. EÚ L 325, 5.12.2013, s. 214.
   
      (9)  Ú. v. EÚ L 270, 11.9.2014, s. 6.
   
      (10)  Ú. v. EÚ L 139, 5.6.2015, s. 30.
   
      (11)  Odôvodnenie 14 a nasl. vykonávacieho nariadenia Rady (EÚ) č. 856/2010 z 27. septembra 2010, ktorým sa ukončuje čiastočné predbežné preskúmanie nariadenia (ES) č. 661/2008, ktorým sa ukladá konečné antidumpingové clo na dovoz dusičnanu amónneho s pôvodom v Rusku (Ú. v. EÚ L 254, 29.9.2010, s. 5.)
   
      (12)  Ú. v. ES L 253, 11.10.1993, s. 1.
   
      (13)  Ú. v. EÚ L 139, 5.6.2015, s. 30.
   
      PRÍLOHA
      Zoznam spoločností:
      
                  Názov spoločnosti
               
               
                  Doplnkový kód TARIC
               
            
                  Jiangsu Aide Solar Energy Technology Co. Ltd
               
               
                  B798
               
            
                  Alternative Energy (AE) Solar Co. Ltd
               
               
                  B799
               
            
                  Anhui Chaoqun Power Co. Ltd
               
               
                  B800
               
            
                  Anji DaSol Solar Energy Science & Technology Co. Ltd
               
               
                  B802
               
            
                  Anhui Schutten Solar Energy Co. Ltd
                  Quanjiao Jingkun Trade Co. Ltd
               
               
                  B801
               
            
                  Anhui Titan PV Co. Ltd
               
               
                  B803
               
            
                  Xi'an SunOasis (Prime) Company Limited
                  TBEA SOLAR CO. LTD
                  XINJIANG SANG'O SOLAR EQUIPMENT
               
               
                  B804
               
            
                  Changzhou NESL Solartech Co. Ltd
               
               
                  B806
               
            
                  Changzhou Shangyou Lianyi Electronic Co. Ltd
               
               
                  B807
               
            
                  Changzhou Trina Solar Energy Co. Ltd
                  Trina Solar (Changzhou) Science & Technology Co. Ltd
                  Changzhou Youze Technology Co. Ltd
                  Trina Solar Energy (Shanghai) Co. Ltd
                  Yancheng Trina Solar Energy Technology Co. Ltd
               
               
                  B791
               
            
                  CHINALAND SOLAR ENERGY CO. LTD
               
               
                  B808
               
            
                  ChangZhou EGing Photovoltaic Technology Co. Ltd
               
               
                  B811
               
            
                  CIXI CITY RIXING ELECTRONICS CO. LTD
                  ANHUI RINENG ZHONGTIAN SEMICONDUCTOR DEVELOPMENT CO. LTD
                  HUOSHAN KEBO ENERGY & TECHNOLOGY CO. LTD
               
               
                  B812
               
            
                  CNPV Dongying Solar Power Co. Ltd
               
               
                  B813
               
            
                  CSG PVtech Co. Ltd
               
               
                  B814
               
            
                  China Sunergy (Nanjing) Co. Ltd
                  CEEG Nanjing Renewable Energy Co. Ltd
                  CEEG (Shanghai) Solar Science Technology Co. Ltd
                  China Sunergy (Yangzhou) Co. Ltd
                  China Sunergy (Shanghai) Co. Ltd
               
               
                  B809
               
            
                  Chint Solar (Zhejiang) Co. Ltd
               
               
                  B810
               
            
                  Delsolar (Wujiang) Ltd
               
               
                  B792
               
            
                  Dongfang Electric (Yixing) MAGI Solar Power Technology Co. Ltd
               
               
                  B816
               
            
                  EOPLLY New Energy Technology Co. Ltd
                  SHANGHAI EBEST SOLAR ENERGY TECHNOLOGY CO. LTD
                  JIANGSU EOPLLY IMPORT & EXPORT CO. LTD
               
               
                  B817
               
            
                  Era Solar Co. Ltd
               
               
                  B818
               
            
                  GD Solar Co. Ltd
               
               
                  B820
               
            
                  Greenway Solar-Tech (Shanghai) Co. Ltd
                  Greenway Solar-Tech (Huaian) Co. Ltd
               
               
                  B821
               
            
                  Konca Solar Cell Co. Ltd
                  Suzhou GCL Photovoltaic Technology Co. Ltd
                  Jiangsu GCL Silicon Material Technology Development Co. Ltd
                  Jiangsu Zhongneng Polysilicon Technology Development Co. Ltd
                  GCL-Poly (Suzhou) Energy Limited
                  GCL-Poly Solar Power System Integration (Taicang) Co. Ltd
                  GCL SOLAR POWER (SUZHOU) LIMITED
               
               
                  B850
               
            
                  Guodian Jintech Solar Energy Co. Ltd
               
               
                  B822
               
            
                  Hangzhou Bluesun New Material Co. Ltd
               
               
                  B824
               
            
                  Hangzhou Zhejiang University Sunny Energy Science and Technology Co. Ltd
                  Zhejiang Jinbest Energy Science and Technology Co. Ltd
               
               
                  B825
               
            
                  Hanwha SolarOne (Qidong) Co. Ltd
               
               
                  B826
               
            
                  Hengdian Group DMEGC Magnetics Co. Ltd
               
               
                  B827
               
            
                  HENGJI PV-TECH ENERGY CO. LTD
               
               
                  B828
               
            
                  Himin Clean Energy Holdings Co. Ltd
               
               
                  B829
               
            
                  Jetion Solar (China) Co. Ltd
                  Junfeng Solar (Jiangsu) Co. Ltd
                  Jetion Solar (Jiangyin) Co. Ltd
               
               
                  B830
               
            
                  Jiangsu Green Power PV Co. Ltd
               
               
                  B831
               
            
                  Jiangsu Hosun Solar Power Co. Ltd
               
               
                  B832
               
            
                  Jiangsu Jiasheng Photovoltaic Technology Co. Ltd
               
               
                  B833
               
            
                  Jiangsu Runda PV Co. Ltd
               
               
                  B834
               
            
                  Jiangsu Sainty Photovoltaic Systems Co. Ltd
                  Jiangsu Sainty Machinery Imp. And Exp. Corp. Ltd
               
               
                  B835
               
            
                  Jiangsu Seraphim Solar System Co. Ltd
               
               
                  B836
               
            
                  Jiangsu Shunfeng Photovoltaic Technology Co. Ltd
                  Changzhou Shunfeng Photovoltaic Materials Co. Ltd
                  Jiangsu Shunfeng Photovoltaic Electronic Power Co. Ltd
               
               
                  B837
               
            
                  Jiangsu Sinski PV Co. Ltd
               
               
                  B838
               
            
                  Jiangsu Sunlink PV Technology Co. Ltd
               
               
                  B839
               
            
                  Jiangsu Zhongchao Solar Technology Co. Ltd
               
               
                  B840
               
            
                  Jiangxi Risun Solar Energy Co. Ltd
               
               
                  B841
               
            
                  Jiangxi LDK Solar Hi-Tech Co. Ltd
                  LDK Solar Hi-Tech (Nanchang) Co. Ltd
                  LDK Solar Hi-Tech (Suzhou) Co. Ltd
               
               
                  B793
               
            
                  Jiangyin Hareon Power Co. Ltd
                  Hareon Solar Technology Co. Ltd
                  Taicang Hareon Solar Co. Ltd
                  Hefei Hareon Solar Technology Co. Ltd
                  Jiangyin Xinhui Solar Energy Co. Ltd
                  Altusvia Energy (Taicang) Co. Ltd
               
               
                  B842
               
            
                  Jiangyin Shine Science and Technology Co. Ltd
               
               
                  B843
               
            
                  JingAo Solar Co. Ltd
                  Shanghai JA Solar Technology Co. Ltd
                  JA Solar Technology Yangzhou Co. Ltd
                  Hefei JA Solar Technology Co. Ltd
                  Shanghai JA Solar PV Technology Co. Ltd
               
               
                  B794
               
            
                  Jinko Solar Co. Ltd
                  Jinko Solar Import and Export Co. Ltd
                  ZHEJIANG JINKO SOLAR CO. LTD
                  ZHEJIANG JINKO SOLAR TRADING CO. LTD
               
               
                  B845
               
            
                  Jinzhou Yangguang Energy Co. Ltd
                  Jinzhou Huachang Photovoltaic Technology Co. Ltd
                  Jinzhou Jinmao Photovoltaic Technology Co. Ltd
                  Jinzhou Rixin Silicon Materials Co. Ltd
                  Jinzhou Youhua Silicon Materials Co. Ltd
               
               
                  B795
               
            
                  Juli New Energy Co. Ltd
               
               
                  B846
               
            
                  Jumao Photonic (Xiamen) Co. Ltd
               
               
                  B847
               
            
                  King-PV Technology Co. Ltd
               
               
                  B848
               
            
                  Kinve Solar Power Co. Ltd (Maanshan)
               
               
                  B849
               
            
                  Lightway Green New Energy Co. Ltd
                  Lightway Green New Energy(Zhuozhou) Co. Ltd
               
               
                  B851
               
            
                  MOTECH (SUZHOU) RENEWABLE ENERGY CO. LTD
               
               
                  B852
               
            
                  Nanjing Daqo New Energy Co. Ltd
               
               
                  B853
               
            
                  NICE SUN PV CO. LTD
                  LEVO SOLAR TECHNOLOGY CO. LTD
               
               
                  B854
               
            
                  Ningbo Huashun Solar Energy Technology Co. Ltd
               
               
                  B856
               
            
                  Ningbo Jinshi Solar Electrical Science & Technology Co. Ltd
               
               
                  B857
               
            
                  Ningbo Komaes Solar Technology Co. Ltd
               
               
                  B858
               
            
                  Ningbo Osda Solar Co. Ltd
               
               
                  B859
               
            
                  Ningbo Qixin Solar Electrical Appliance Co. Ltd
               
               
                  B860
               
            
                  Ningbo South New Energy Technology Co. Ltd
               
               
                  B861
               
            
                  Ningbo Sunbe Electric Ind Co. Ltd
               
               
                  B862
               
            
                  Ningbo Ulica Solar Science & Technology Co. Ltd
               
               
                  B863
               
            
                  Perfectenergy (Shanghai) Co. Ltd
               
               
                  B864
               
            
                  Perlight Solar Co. Ltd
               
               
                  B865
               
            
                  Phono Solar Technology Co. Ltd
                  Sumec Hardware & Tools Co. Ltd
               
               
                  B866
               
            
                  RISEN ENERGY CO. LTD
               
               
                  B868
               
            
                  SHANDONG LINUO PHOTOVOLTAIC HI-TECH CO. LTD
               
               
                  B869
               
            
                  SHANGHAI ALEX SOLAR ENERGY SCIENCE & TECHNOLOGY CO. LTD
                  SHANGHAI ALEX NEW ENERGY CO. LTD
               
               
                  B870
               
            
                  Shanghai BYD Co. Ltd
                  BYD(Shangluo)Industrial Co. Ltd
               
               
                  B871
               
            
                  Shanghai Chaori Solar Energy Science & Technology Co. Ltd
                  Shanghai Chaori International Trading Co. Ltd
               
               
                  B872
               
            
                  Propsolar (Zhejiang) New Energy Technology Co. Ltd
                  Shanghai Propsolar New Energy Co. Ltd
               
               
                  B873
               
            
                  SHANGHAI SHANGHONG ENERGY TECHNOLOGY CO. LTD
               
               
                  B874
               
            
                  SHANGHAI SOLAR ENERGY S&T CO. LTD
                  Shanghai Shenzhou New Energy Development Co. Ltd
                  Lianyungang Shenzhou New Energy Co. Ltd
               
               
                  B875
               
            
                  Shanghai ST Solar Co. Ltd
                  Jiangsu ST Solar Co. Ltd
               
               
                  B876
               
            
                  Shenzhen Sacred Industry Co.Ltd
               
               
                  B878
               
            
                  Shenzhen Topray Solar Co. Ltd
                  Shanxi Topray Solar Co. Ltd
                  Leshan Topray Cell Co. Ltd
               
               
                  B880
               
            
                  Sopray Energy Co. Ltd
                  Shanghai Sopray New Energy Co. Ltd
               
               
                  B881
               
            
                  SUN EARTH SOLAR POWER CO. LTD
                  NINGBO SUN EARTH SOLAR POWER CO. LTD
                  Ningbo Sun Earth Solar Energy Co. Ltd
               
               
                  B882
               
            
                  SUZHOU SHENGLONG PV-TECH CO. LTD
               
               
                  B883
               
            
                  TDG Holding Co. Ltd
               
               
                  B884
               
            
                  Tianwei New Energy Holdings Co. Ltd
                  Tianwei New Energy (Chengdu) PV Module Co. Ltd
                  Tianwei New Energy (Yangzhou) Co. Ltd
               
               
                  B885
               
            
                  Wenzhou Jingri Electrical and Mechanical Co. Ltd
               
               
                  B886
               
            
                  Shanghai Topsolar Green Energy Co. Ltd
               
               
                  B877
               
            
                  Shenzhen Sungold Solar Co. Ltd
               
               
                  B879
               
            
                  Wuhu Zhongfu PV Co. Ltd
               
               
                  B889
               
            
                  Wuxi Saijing Solar Co. Ltd
               
               
                  B890
               
            
                  Wuxi Shangpin Solar Energy Science and Technology Co. Ltd
               
               
                  B891
               
            
                  Wuxi Solar Innova PV Co. Ltd
               
               
                  B892
               
            
                  Wuxi Suntech Power Co. Ltd
                  Suntech Power Co. Ltd
                  Wuxi Sunshine Power Co. Ltd
                  Luoyang Suntech Power Co. Ltd
                  Zhenjiang Rietech New Energy Science Technology Co. Ltd
                  Zhenjiang Ren De New Energy Science Technology Co. Ltd
               
               
                  B796
               
            
                  Wuxi Taichang Electronic Co. Ltd
                  Wuxi Machinery & Equipment Import & Export Co. Ltd
                  Wuxi Taichen Machinery & Equipment Co. Ltd
               
               
                  B893
               
            
                  Xi'an Huanghe Photovoltaic Technology Co. Ltd
                  State-run Huanghe Machine-Building Factory Import and Export Corporation
                  Shanghai Huanghe Fengjia Photovoltaic Technology Co. Ltd
               
               
                  B896
               
            
                  Xi'an LONGi Silicon Materials Corp.
                  Wuxi LONGi Silicon Materials Co. Ltd
               
               
                  B897
               
            
                  Years Solar Co. Ltd
               
               
                  B898
               
            
                  Yingli Energy (China) Co. Ltd
                  Baoding Tianwei Yingli New Energy Resources Co. Ltd
                  Hainan Yingli New Energy Resources Co. Ltd
                  Hengshui Yingli New Energy Resources Co. Ltd
                  Tianjin Yingli New Energy Resources Co. Ltd
                  Lixian Yingli New Energy Resources Co. Ltd
                  Baoding Jiasheng Photovoltaic Technology Co. Ltd
                  Beijing Tianneng Yingli New Energy Resources Co. Ltd
                  Yingli Energy (Beijing) Co. Ltd
               
               
                  B797
               
            
                  Yuhuan BLD Solar Technology Co. Ltd
                  Zhejiang BLD Solar Technology Co. Ltd
               
               
                  B899
               
            
                  Yuhuan Sinosola Science & Technology Co.Ltd
               
               
                  B900
               
            
                  Zhangjiagang City SEG PV Co. Ltd
               
               
                  B902
               
            
                  Zhejiang Fengsheng Electrical Co. Ltd
               
               
                  B903
               
            
                  Zhejiang Global Photovoltaic Technology Co. Ltd
               
               
                  B904
               
            
                  Zhejiang Heda Solar Technology Co. Ltd
               
               
                  B905
               
            
                  Zhejiang Jiutai New Energy Co. Ltd
                  Zhejiang Topoint Photovoltaic Co. Ltd
               
               
                  B906
               
            
                  Zhejiang Kingdom Solar Energy Technic Co. Ltd
               
               
                  B907
               
            
                  Zhejiang Koly Energy Co. Ltd
               
               
                  B908
               
            
                  Zhejiang Mega Solar Energy Co. Ltd
                  Zhejiang Fortune Photovoltaic Co. Ltd
               
               
                  B910
               
            
                  Zhejiang Shuqimeng Photovoltaic Technology Co. Ltd
               
               
                  B911
               
            
                  Zhejiang Shinew Photoelectronic Technology Co. Ltd
               
               
                  B912
               
            
                  Zhejiang Sunflower Light Energy Science & Technology Limited Liability Company
                  Zhejiang Yauchong Light Energy Science & Technology Co. Ltd
               
               
                  B914
               
            
                  Zhejiang Sunrupu New Energy Co. Ltd
               
               
                  B915
               
            
                  Zhejiang Tianming Solar Technology Co. Ltd
               
               
                  B916
               
            
                  Zhejiang Trunsun Solar Co. Ltd
                  Zhejiang Beyondsun PV Co. Ltd
               
               
                  B917
               
            
                  Zhejiang Wanxiang Solar Co. Ltd
                  WANXIANG IMPORT & EXPORT CO LTD
               
               
                  B918
               
            
                  Zhejiang Xiongtai Photovoltaic Technology Co. Ltd
               
               
                  B919
               
            
                  ZHEJIANG YUANZHONG SOLAR CO. LTD
               
               
                  B920
               
            
                  Zhongli Talesun Solar Co. Ltd
               
               
                  B922